b'\n_START_ARTICLE_\nRimska kurija\n_START_PARAGRAPH_\nRimska kurija je vodstvena cerkvenopravna organizacija Rimskokatoli\xc5\xa1ke cerkve, ki deluje v pape\xc5\xbeevem imenu, z njegovo oblastjo in njegovim pooblastilom. Je administrativni odsek Svetega Sede\xc5\xbea. Rimska kurija in pape\xc5\xbe skupaj tvorita apostolski sede\xc5\xbe._NEWLINE_Rimsko kurijo je 22. januarja 1588 formalno ustanovil pape\xc5\xbe Sikst V. z apostolsko konstitucijo Immensa aeterni Dei.\n_START_SECTION_\nZakonodaja\n_START_PARAGRAPH_\nPo ustanovitveni konstituciji je bila kurija sestavljena iz 15 uradov (t. i. kolegijev). V 19. stoletju so bile znotraj kurije ustanovljene posebne kardinalske skupine. Prva ve\xc4\x8dja reforma sestave je bila apostolska konstitucija Sapienti consilio (pape\xc5\xbe Pij X., 29. junij 1908), nato pa so reformo utemeljili \xc5\xa1e: Zakonik cerkvenega prava (1917), apostolska konstitucija Regimini Ecclesiae universae (pape\xc5\xbe Pavel VI., 15. avgust 1967) in apostolska konstitucija Pastor bonus (pape\xc5\xbe Janez Pavel II., 28. junij 1988).'